Държавен вестник, бр. 39, 2011 г., стр. 9

БРОЙ  39	
Д Ъ Р Ж А В Е Н  В Е С Т Н И К 	
СТР.  9  
(2) При издаване на дубликат на удосто-
верение за раждане, за сключен граждански 
брак или препис-извлечение от акт за смърт  
не се попълват показателите от образеца, които 
липсват в акта.
(3) Въз основа на регистрите на актовете 
за гражданско състояние може да се издават и 
препис-извлечения, пълни преписи или завере-
ни копия на актове. Заверката на копията на 
актовете задължително трябва да указва към 
коя дата данните от копието съответстват на 
данните от съхранявания в общината акт, да има 
подпис на длъжностното лице по гражданското 
състояние и печат на общината.
(4) Въз основа на регистрите на актовете за 
гражданско състояние се издават и удостове-
рения за липса на съставен акт за гражданско 
състояние.“
§ 49. В глава трета, раздел ІХ се създават 
чл. 88а и 88б:
„Чл. 88а. (1) Документи по чл. 88 се изда-
ват на:
1. лицето, за което се отнася актът за 
раждане, на неговите родители/законните му 
представители;
2. страните по акта за сключен граждански 
брак;
3. наследниците на починалото лице от акта 
за смърт.
(2) Документите по чл. 88 може да се изда-
ват и на трети лица, изрично упълномощени с 
нотариално заверено пълномощно от лицата по 
ал. 1 или по реда на Гражданския процесуален 
кодекс и Наказателно-процесуалния кодекс.
(3) Документите по чл. 88 може да се издават 
и изпращат при служебно писмено поискване 
от община или държавен орган, когато това е 
свързано с административното обслужване на 
лицата, вписани в акта.
Чл. 88б. (1) Длъжностното лице по граж-
данското състояние от всяка общинска адми-
нистрация, както и консулското длъжностно 
лице в чужбина, може да издава дубликати на 
удостоверения за раждане, за сключен граж-
дански брак или препис-извлечения от акт за 
смърт, както и препис-извлечения или пълни 
преписи от актовете въз основа на Националния 
електронен регистър на актове за гражданско 
състояние.
(2) Документите по ал. 1 се издават само 
въз основа на електронни актове, подписани 
с квалифициран електронен подпис.“
§ 50. В чл. 89 се правят следните изменения 
и допълнения:
1. Алинея 3 се изменя така:
„(3) В зависимост от мястото, което описва, 
адресът може да включва и наименование на 
локализационна единица (площад, булевард, 
улица, жилищен комплекс, квартал и други), 
номер, вход, етаж, апартамент. Номерът на 
локализационната единица може да се състои 
от комбинация, съдържаща до четири символа, 
като първите три задължително са цифри, а 
последният символ е буква. Входът се обозна-
чава с една буква или с число до две цифри. 
Етажът се обозначава с число до две цифри. 
Апартаментът се обозначава с число до три 
цифри.“
2. Създават се ал. 5, 6 и 7:
„(5) Кметът на общината определя адресите 
на територията на общината, на които може 
да се извършва адресна регистрация.
(6) За адресите по ал. 5 и настъпилите про-
мени в тях се изпраща писмено информация 
до териториалните звена „Гражданска регис-
трация и административно обслужване“ към 
Министерството на регионалното развитие и 
благоустройството.
(7) Съвкупността от адресите по ал. 5 за 
всички общини образуват Националния класи-
фикатор на настоящите и постоянните адреси 
в Република България.“
§ 51. В чл. 90, ал. 1 след думата „адрес“ се 
поставя запетая и се добавя „който трябва да 
съответства на адрес по чл. 89, ал. 5“.
§ 52. Член 91 се изменя така:
„Чл. 91. Адресната регистрация на лицето 
е отразяване на постоянния и настоящия му 
адрес в регистъра на населението.“
§ 53. В чл. 92 се правят следните изменения 
и допълнения:
1. Алинея 1 се изменя така:
„(1) Адресната регистрация се извършва от 
кмета на общината, на района или на кмет-
ството или от определени от тях длъжностни 
лица при заявяване от лицето.“
2. Създава се ал. 4:
„(4) Органите по ал. 1 съхраняват копия 
от документите по ал. 2 и 3 за срок 5 години.“ 
§ 54. В чл. 93 се правят следните изменения:
1. В ал. 1 думата „регистрите“ се заменя с 
„регистъра“.
2. Алинея 4 се изменя така:
„(4) Български граждани, живеещи в чужби-
на, които не са вписани в регистъра на населе-
нието и не могат да посочат постоянен адрес 
в Република България, се вписват служебно в 
регистъра на населението от район „Средец“ 
на гр. София.“
3. Алинея 5 се отменя.
§ 55. В чл. 94 се правят следните изменения:
1. В ал. 1 думата „пребивава“ се заменя с 
„живее“.
2. Алинея 3 се изменя така:
„(3) Настоящият адрес на българските граж-
дани, на които мястото на живеене е в чужбина, 
се отразява в регистъра на населението само с 
името на държавата, в която живеят.“
§ 56. В чл. 95 се правят следните изменения:
1. В ал. 1 думите „общинската администра-
ция или до органите по чл. 1, ал. 2 от Закона 
за българските лични документи“ се заменят 
с „органите по чл. 92, ал. 1“.